 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Sălaj** |

**Decizia etapei de încadrare**

**Proiect**

Ca urmare a solicitării de emitere a acordului de mediu adresate de **S.C. OMV Petrom S.A.,** cu sediul în Bucureşti, Sector 1, str. Coralilor, nr. 22, înregistrată la APM Sălaj cu nr. 695/06.02.2018,

în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

APM Sălaj decide, ca urmare a consultărilor desfăşurate în cadrul şedinţei CAT din data de 05.03.2018 că proiectul: ***Desfiițare construcții și instalții din cadru Parc 5 Suplac,*** propus a fi amplasat în loc. Leşmir, intravilan, com. Marca, jud. Sălaj,

**nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

- proiectul se încadrează în prevederile H.G. nr. 445/2009, Anexa nr. 2, pct. 13, lit. a) - orice modificări sau extinderi prevăzute în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

b) Caracteristiclie proiectului:

b1) mărimea proiectului – suprafaţa totală a utilizată temporar pentru execuţia lucrărilor, este de cca 527 mp;

- prin proiect se propun următoarele lucrări: deființarea unor construcții și instalații din Parcul 5 Suplac. Construcțiile și instalațiile identificate în incinta Parcului 5 Suplac, care urmează a se desființa, se enumerază mai jos :

|  |  |  |
| --- | --- | --- |
| Nr.  | Denumire construcție/instalație desființată | Suprafața construită/ocupată (mp) |
| 1 | Baraca zidărie | 13 |
| 2 | Baraca metalică | 38 |
| 3 | Rezervor V=110 mc | 29 |
| 4 | Habe | 93 |
| 5 | Platformă betonată | 236 |
| 6 | Habe | 118 |

 Înainte de începerea efectivă de execuție a lucrărilor, se vor avea în vedere lucrările de organizare de șantier, conform prevederilor legale. Spargerea fundațiilor de beton în vederea transportului cu mijloace mecanice; betonul va fi degajat prin săpătura pământului din jurul betonului L = max. 1 m, h = max. 1 m; desfacerea accesoriilor înglobate în beton (balustrade, suporți, corniere de bordaj) se face prin dislocare din beton prin spargerea locală a betonului; deșeurile din beton vor fi colectate selectiv (contaminate/necontaminate) în vederea transportării la punctele de colectare sau reciclare/valorificare; deșeurile rezultate în urma demolării nu vor fi depozitate pe amplasament. Gropile rezultate în urma îndepărtării fundațiilor vor fi completate cu material de umplutură compactat, rezultat din nivelarea terenului, până la cota terenului natural. **Dezafectare, demontare şi demolare legături conducte între obiective**: Pentru a fi posibilă dezafectarea, demontarea şi demolarea utilajelor din cadrul parcului este necesară dezafectarea, demontarea şi demolarea legăturilor dintre acestea. Conductele au fost golite de partea lichidă din interiorul lor (zestrea conductei). Tăierea conductelor se realizează astfel încât lungimea cupoanelor care rezultă să facă posibil transportul acestora la locul de depozitare. Demontarea ventilelor se face folosind chei fixe. Dacă gradul de uzură este avansat, flanşele se vor tăia de la fiecare conductă de legătură cu ajutorul aparatului cu flacără oxiacetilenică. În caz contrar, se vor tăia numai conductele de legătură, iar ansamblul format din cupon de conductă şi flanşă vor putea fi refolosite la alt montaj. Conductele care sunt racordate la conductele exterioare parcului vor fi dezafectate până la limita de proprietate (gardul parcului), iar conductele exterioare vor fi blindate şi marcate prin borne de identificare amplasate la limita de proprietate. **Lucrări de demontare, demolare şi desfiinţare a construcţiilor**:În aceasta categorie de lucrări sunt cuprinse cabine modulate transportabile (tip container) și clădiri metalice cu structuri și închideri demontabile (cunoscute sub titulatura de barăci metalice de tip PETROL sau DACIA), clădiri din zidărie de cărămidă, cladiri din zidarie de BCA, clădiri din beton. Clădirile transportabile, se dezafectează prin ridicarea de pe poziție, manevrarea și încărcarea cu macaraua în vederea transportului și amplasării pe altă locație. Celelate clădiri de tip demontabil sunt clădiri modulate tip parter. Structura metalică este realizată din cadre metalice demontabile și șarpante cu pane simplu rezemate contravântuite.

**Demontarea structurilor metalice tehnologice.** Sunt denumite "structuri metalice tehnologice" acele structuri de tipul :

-podeţe (platforme) metalice de susţinere a unor utilaje tehnologice;

-echipamente mecanice pentru dotarea utilajelor tehnologice (scări, podeţe, balustrade de protecţie, dispozitive de luat probe, dispozitive de măsură a nivelului de produs în rezervoare, etc.).

**Desființarea construcțiilor subterane din beton simplu/armat tip bazine, cuve, canale, cămine:**

Dezafectarea se realizează prin demolarea/spargerea betoanelor cu mijloace mecanice. Demolarea se execută de la nivelul solului pentru construcțiile cu până la 1.50 m adâncime și de pe platforme amenajate în interior la adâncimi mai mari de 2.00 m. În cazul bazinelor și cuvelor din beton armat cu dimensiuni mari demolarea se poate realiza și prin dezmembrarea pereților și/sau radierelor în tronsoane prin spargere de fâșii de beton și tăierea armăturilor. Pentru construcțiile de dimensiuni și adâncimi mici (canale, cămine) dezafectarea se poate face și prin dislocare în ansamblu sau pe tronsoane prin săpare, după care blocurile de beton se mărunțesc prin spargere la dimensiuni convenabile transportului.

**Demontare stalpi si suportilor aerieni cu fundatii din beton:**

-stâlpii din beton de la gard;

-stâlpii și suporții metalici pentru rețele termice și tehnologice (traversări cu conducte) și stâlpii metalici de susținere a porților de la împrejmuire.

**Dezafectare de platforme, alei și drumuri de incintă.**

b2) cumularea cu alte proiecte - în zona amplasamentului nu se mai derulează alte proiecte;

b3) utilizarea resurselor naturale - se vor utiliza resurse naturale în cantităţi limitate, iar materialele necesare realizarii proiectului vor fi preluate de la societăţi autorizate;

b4) producţia de deşeuri: deşeurile rezultate în urma execuţiei lucrărilor, se vor depozita selectiv pe categorie de deşeu în containere speciale şi vor fi predate la societăţi autorizate în colectare/ valorificare/eliminare;

b5) emisiile poluante, inclusiv zgomotul şi alte surse de disconfort:vor fi generate de utilajele şi mijloacele de transport, pe perioada de realizare a proiectului;

b6) riscul de accident, ţinându-se seama în special de substanţele şi de tehnologiile utilizate: riscul de accident, pe perioada execuţiei lucrărilor este redus, iar alimentarea utilajelor cu carburanţi se face numai la staţiile de distribuţie carburanţi autorizate; SC OMV PETROM SA are întocmit planul de prevenire şi combatere a poluărilor accidentale.

c) Localizarea proiectului: în intravilanul localităţii Leşmir, comuna Marca, jud. Sălaj,

 - utilizarea existentă a terenului: zonă producție – careu sondă, amplasată pe un teren intravilan, conform Certificatului de Urbanism nr. 3/15.01.2018, eliberat de Primăria Comunei Marca;

 - relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

d) Caracteristicile impactului potenţial: - nu este cazul.

II. Condiţiile de realizare a proiectului:

* Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări".
* Obiectivele acţiunii pentru acest amplasament sunt:
* Inainte de inceperea efectiva de executie a lucrarilor, se vor avea in vedere lucrarile de organizare de santier, conform prevederilor legale.
* Spargerea fundatiilor de beton in vederea transportului (fosta unitate de pompare, capete de ancorare etc.) cu mijloace mecanice; pentru a putea fi spart, betonul va fi degajat prin sapatura pamantului din jurul betonului L = max. 1 m, h = max. 1 m;
* Desfacerea accesoriilor inglobate in beton (balustrade, suporti, corniere de bordaj) se face prin dislocare din beton prin spargerea locala a betonului in zonele cu inglobare sau prin taiere de la fata betonului, daca nu se refolosesc;
* Deseurile din beton vor fi colectate selectiv (contaminate/necontaminate) astfel: - betoanele necontaminate vor fi sparte si maruntite
* Deseurile din beton necontaminate vor fi refolosite ca material de umplutura;
* Deseurile de beton contaminate vor fi valorificate/eliminate cu contractori autorizati pentru acest tip de operatie.
* Demolarea se realizeaza prin spargerea betonului cu mijloace mecanice;
* Blocurile de beton rezultate se maruntesc prin spargere la dimensiuni convenabile transportului;
* Gropile rezultate in urma indepartarii fundatiilor, si fara contaminare, vor fi completate cu materal de umplutura compactat, rezultat din nivelarea terenului, pana la cota terenului natural.
* Se vor respecta limitele impuse de STAS 12574/87 privind condiţiile de calitate a aerului în zonele protejate;
* Pe perioada execuţiei lucrărilor vor fi întreprinse măsuri pentru prevenirea şi reducerea poluării atmosferei cu pulberi, praf şi noxe chimice de orice fel, prin transportul şi manipularea adecvată a materialelor de orice natură şi a substanţelor chimice periculoase;
* Menţinerea permanentă a drumurilor de acces în stare bună, întreţinerea continuă a utilajelor şi mijloacelor de transport pentru limitarea nivelului emisiilor în atmosferă;
* Se vor lua măsuri de evitare a poluării fonice şi de încadrare în normativele standard pentru vibraţii şi zgomote conform STAS nr. 10009/1988 şi STAS 12025/2/1981.

• Deşeurile rezultate, indiferent de natura lor se vor gestiona în conformitate cu prevederile Legii 211 din 2011, privind regimul deşeurilor;

* Monitorizarea gestiunii deşeurilor prin respectarea H.G. nr. 856/2002, cu modificările ulterioare privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
* Respectarea H.G. nr. 1403/2007 privind refacerea zonelor în care solul, subsolul, şi ecosistemele terestre au fost afectate;

• Depozitarea şi manipularea substanţelor chimice utilizate cu respectarea prevederilor Legii nr. 360/2003, privind regimul substanţelor şi preparatelor chimice periculoase, modificată şi completată prin Legea nr.263/2005 ;

• Ţinerea evidenţei cantităţilor de substanţe periculoase stocate (dacă este cazul) şi consumate ;

* Respectarea Hotărârii Guvernului nr. 621 din 23.06.2005 privind gestionarea ambalajelor şi a deşeurilor din ambalaje;
* Repararea utilajelor şi a mijloacelor de transport şi schimbul de ulei se va face numai în incinte autorizate;
* Respectarea prevederilor OUG nr. 195/2005 privind protecţia mediului, aprobată cu modificări de Legea nr. 265/2006, modificată de OUG nr. 57/2007 , OUG nr. 114/2007 şi OUG nr. 164/2008
* Amplasarea organizării de şantier şi a depozitelor, precum şi alte activităţi conexe, se vor realiza cu respectarea prevederilor O.U.G. nr. 195/2005 aprobată cu modificări prin Legea nr. 265/2006 privind protecţia mediului cu completările şi modificările ulterioare;
* Respectarea prevederilor actelor/avizelor emise de alte autorităţi pentru prezentul proiect;
* Respectarea prevederilor STAS 10009/1988, privind nivelul de zgomot.

Pentru obţinerea autorizaţiei de construire se vor obţine actele/avizele stabilite în certificatul de urbanism.

 ***Titularul proiectului are obligaţia de a notifica în scris autoritatea competenta pentru protecţia mediului despre orice modificare sau extindere a proiectului survenita după emiterea deciziei etapei de încadrare, APM Sălaj urmând a aplica in mod corespunzător, in aceasta situaţie prevederile art. 22 alin(3) din HG nr. 445/2009.***

Prezentul act nu exonerează de răspundere titularul, proiectantul si/sau constructorul in cazul producerii unor accidente in timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile H.G. nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

**Serviciu Avize, Acorduri, Autorizaţii,**

ing. Gizella Balint

**Întocmit,**

ing. Anca Horotan